Document ID: 32002R1272

Uredba Komisije (ES) št. 1272/2002
z dne 12. julija 2002
o spremembi oznak in poimenovanj nekaterih proizvodov iz Priloge k Uredbi Sveta (EGS) št. 827/68 o skupni ureditvi trga za nekatere proizvode iz Priloge II k Pogodbi
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 234/79 z dne 5. februarja 1979 o postopku za prilagajanje skupne carinske tarife, ki se uporablja za kmetijske proizvode [1], kakor je bila nazadnje spremenjena z Uredbo (ES) št. 3290/94 [2], in zlasti člena 2(1) Uredbe,
ob upoštevanju naslednjega:
(1) Priloga I k Uredbi Sveta (EGS) št. 2658/87 z dne 23. julija 1987 o carinski in statistični nomenklaturi in skupni carinski tarifi [3], kakor je bila nazadnje spremenjena z Uredbo Komisije (ES) št. 969/2002 [4], vsebuje trenutno veljavno kombinirano nomenklaturo.
(2) Nekatere oznake in poimenovanja v Prilogi k Uredbi Sveta (EGS) št. 827/68 [5], kakor je bila nazadnje spremenjena z Uredbo (ES) št. 195/96 [6], ne ustrezajo več tistim v kombinirani nomenklaturi. Prilogo k Uredbi (EGS) št. 827/68 je zato treba spremeniti. Zaradi lažje preglednosti bi bilo treba Prilogo k navedeni uredbi nadomestiti z novo, posodobljeno prilogo.
(3) Ukrepi, predvideni s to uredbo, so skladni z mnenjem pristojnih upravljalnih odborov -
SPREJELA NASLEDNJO UREDBO:
Člen 1
Priloga k Uredbi (EGS) št. 827/68 se nadomesti s Prilogo k tej uredbi.
Člen 2
Ta uredba začne veljati sedmi dan po objavi v Uradnem listu Evropskih skupnosti.
Ta uredba je v celoti zavezujoča in se neposredno uporablja v vseh državah članicah.
V Bruslju, 12. julija 2002

Labels: 19
6